Broj: 01/2-04-1785/24

Breza, 06.06.2024. godine

Na osnovu člana 64. stav 1. tačka b), člana 70. st. 1, 3. i 6. Zakona o javnim nabavkama Bosne i Hercegovine („Službeni glasnik BiH“, broj 39/14 i 59/22) i člana 90. Zakona o javnim nabavkama BiH, člana 6. Pravilnika o postupku direktnog sporazuma za nabavku roba, usluga i radova u jedinstvenom organu uprave Općine Breza („Službeni glasnik Općine Breza“, broj 4/15 i 4/16) na Preporuku Službe za privredu, u postupku javne nabavke direktnog sporazuma za nabavku usluga: „Obavezna preventivna proljetna i jesenja sistematska deratizacija na području Općine Breza“, a na osnovu Zahtjeva o pokretanju postupka javne nabavke (broj: 03/1-9-11-1559/24 od 27.05.2024. godine) i člana 39. Statuta Općina Breza („Službeni glasnik Općine Breza“ broj: 7/21), Općinski načelnik, d o n o s i

**ODLUKU**

**o izboru najpovoljnijeg ponuđača**

**Direktni sporazum**

Član 1.

Prihvata se ponuda broj: 02-1805/24 od 31.05.2024. godine i Ugovor za javnu nabavku usluga:„Obavezna preventivna proljetna i jesenja sistematska deratizacija na području Općine Breza“ dodjeljuje se ponuđaču JU Institut za zdravlje i sigurnost hrane Zenica, za ponuđenu cijenu od 1.850,00 KM, bez PDV-a, odnosno 2.164,50 KM sa PDV-om.

Član 2.

Prijedlog ugovora o nabavci dostavit će se na potpis izabranom ponuđaču JU „Institut za zdravlje i sigurnost hrane Zenica“.

Član 3.

Za izvršenje ove Odluke zadužuje se i ovlašćujeSlužba za privredu i Služba za finansije, inspekcijske poslove i opću upravu, svako u okviru svoje nadležnosti.

Član 4

Оva Odluka stupa na snagu danom donošenja, objavit će se na web-stranici Općine Breza, www.breza.gov.ba, istovremeno s upućivanjem iste ponuđačima koji su učestvovali u postupku javne nabavke, shodno članu 70. stav (6) Zakona o javnim nabavkama.

Obrazloženje

U skladu sa čl. 18 stav (3) Zakona o javnima nabavkama („Službeni glasnik BiH,“ broj 39/14 i 59/22) ugovorni organ ne donosi odluku ili rješenje o pokretanju postupka javne nabavke u pisanom obliku.

Javna nabavka je provedena putem direktnog sporazuma.

Procjenjena vrijednost javne nabavke usluga iznosi 2.564,10 KM, bez poreza na dodatnu vrijednost.

Postupak javne nabavke pokrenut je Zahtjevom za pokretanje postupka javne nabavke broj 03/1-9-11-1559/24 od 27.05.2024. godine

Prijedlog za započinjanje postupka javne nabavke zasnovan je na Planu javnih nabavki Općine Breza za 2024.godinu – usluge pod rednim brojem 8 , u skladu sa članom 17.stav (1) Zakona o javnim nabavkama BiH („Službeni glasnik BiH,“ broj 39/14 i 59/22).

Kriterij za dodjelu ugovora je „najniža cijena.“

Služba za finansije, inspekcijske poslove i opću upravu je izvršila predhodno ispitivanje tržišta i utvrdila da ponuđena cijena nije veća od odgovarajuće tržišne cijene, na osnovu čega je dana 17.05.2024.godine pokrenut Zahtjev za pokretanje postupka javne nabavke: „Obavezna preventivna proljetna i jesenja sistematska deratizacija na području Općine Breza“, u skladu sa članom 14a. Zakona o javnim nabavkama, te uz isti priložila i dokumentaciju o ispitivanju tržišta.

Pismeni zahtjev upućen je ponuđačima: „EKO-TIM“ d.o.o.Vogošća i JU Institut za zdravlje i sigurnost hrane Zenica.

Krajnji rok za prijem ponuda je utvrđen najkasnije do dana 03.06.2024. godine do 16,00 sati, na protokol Općine Breza, Bogumilska br.1. Breza, elektronski putem e-maila ili faksom.

Dana 03.06.2024. godine, zaprimljena je ponuda ponuđača JU Institut za zdravlje i sigurnost hrane Zenica, u kojoj ponuđač konstatuje da je spreman izvršiti uslugu za iznos od 1.850,00 KM, bez PDV-a, odnosno 2.164,50 KM sa PDV-om,

Ponuda ponuđača JU Institut za zdravlje i sigurnost hrane Zenica je označena kao kvalifikovana u predmetnom postupku.

Služba za privredu i Služba za finansije, inspekcijske poslove i opću upravu su uzele u obzir faktore kao što su: cijena, količina, kvalitet, vrijeme i period isporuke robe i sl. te je izabran ponuđač na način koji garantuje najbolju razmjenu vrijednosti za novac.

Pri donošenju Odluke, Općinski načelnik, se posebno rukovodio činjenicom, da je realno procijenjena njena vrijednost na tržištu, da su osigurana sredstva za isplatu i predložena odgovarajuća vrsta postupka.

Općinski načelnik, nije našao razloge, nepravilnosti niti propuste u radu, koji bi eventualno bili osnov za neprihvatanje preporuke Službe za privrede.

Naime, u postupku je оcijenjeno dа је Služba za privredu u svemu pravilno postupila te da је izbor najpovoljnijeg ponuđača izvršen u skladu sa Zakonom o javnim nabavkama, podzakonskim aktima, internim aktima i tenderskom dokumentacijom.

Izabrani ponuđač je izabran primjenjujući kriterij „najniža cijena“.

Primjenom člana 64. stav 1. tačka b) Zakona o javnim nabavkama Bosne i Hercegovine, te člana 6. Pravilnika o postupku direktnog sporazuma za nabavku roba, usluga i radova u jedinstvenom organu uprave Općine Breza („Službeni glasnik Općine Breza“, broj 4/15 i 4/16), odlučeno je kao u dispozitivu.

POUKA O PRAVNOM LIJEKU

U skladu sa članom 101. stav (6) Zakona o javnim nabavkama u postupku direktnog sporazuma, žalba nije dopuštena.

Prilog: Obavještenje

Predlagač:Služba za privredu, Salih Hasanspahić \_\_\_\_\_\_\_\_\_\_\_\_\_\_\_\_\_\_\_\_\_\_

Obrađivač: Jasmina Došlić \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dostavljeno: OPĆINSKI NAČELNIK

1x „Institut za zdravlje i sigurnost hrane Zenica“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1x Služba za privredu Vedad Jusić

1x Služba za finansije, inspekcijske poslove

i opću upravu

1x web stranica

1 x evidencija

1x a/a.